總動員撐告仔 1500W無難度
2024年04月06日 15:00
東網電視
更多新聞短片
告仔今晨為戰馬打點好忙碌。
告東尼衝擊從練以來第1500場頭馬,只欠1W咁大把,應該跑埋明日賽事可以輕鬆達到,今晨告仔如常在機坪及烽火台穿梭,為旗下出賽馬打點及備課,8匹戰駒有頭場「鷹勇猴王 」,第3場「正氣青驅」,第4場「加州代表」,第5場「加州得力」,第7場「狀元及第」,第8場「美麗同享」及「桃花雲」,同埋第9場「加州動員」,各駒如常分批派往內圈踱步熱身,狀態進度理想,予人觀感甚佳。
注視馬匹必定是第9場四班1600米件「加州動員」,剛戰贏同程拋甩對手個多馬位,去勢有餘未盡,原裝配搭再拚,開咗竅後要執多W並非難事,冷品可吼頭場五班1400米的「鷹勇猴王」,同系「花果猴王」啱啱周三贏馬,今次「鷹勇猴王」歸隊轉倉初出,賽前做足兩個月工夫先派上陣,隨時有驚喜畀大家。